Ergoterapeutur til Ergo- og Fysioterapideildina Skriva út Vel størv... Øll Størv (100) Byggivirksemi (4) Fiskavøruídnaður (4) Fiskiskapur (0) Flutningur (1) Flutningur sjóvegis (0) Fyrisiting og tænastur (19) Gistihús og matstovur (11) Handil og umvæling (7) Heilsu- og almannaverk (36) Kunningartøkni (3) Skipasmiður og smiður (1) Undirvísing (1) Vinnuligar tænastur (13) Landssjúkrahúsið Lagt út: 09.10. 19 Umsóknarfreist: 21.10. 19 Ergoterapeutur til Ergo- og Fysioterapideildina Medisinski depilin á Landssjúkrahúsinum søkir eftir ergoterapeuti til Ergo- og fysioterapideildina. Talan er um eitt barnsburðarfarloyvisstarv á 1,0 at byrja 1. januar 2020 fram til 30. november 2020. Ergo- og fysioterapideildin er ein deild við 19 starvsfólkum. Deildin er tvørgangandi og veitir tænastu til allar deplar. Arbeitt verður við bæði innløgdum og ambulantum sjúklingum, og er ergoterapi ein týðandi partur av viðgerðini, sum er knýtt at ymsum sergreinum. Somuleiðis er ergoterapi partur av at optimera og tryggja sjúklingagongdir. Arbeitt verður evidensbasera vísandi til nýggjari gransking. 4 ergoterapeutar starvast á deildini, sum saman við 14 fysioterapeutum veita serkøna endurvenjing á Landssjúkrahúsinum. Deildin er skipað við deildarleiðara, umframt tveimum varaleiðarum, ið eru ávikavist ergoterapeutur og fysioterapeutur. Harumframt starvast eitt hjálparfólk á deildini. Uppgávunar hjá ergoterapeutinum er at screena sjúklingar fyri dysfagi, endurvenja apoplexi/neurologiskar sjúklingar, heimavitjanir, ráðgeva um hjálpartól, veita endurvenjing aftaná arm/hond frakturar og skurðviðgerðir, kannað og byrja endurvenjingar til sjúklingar á barnadeildini. Deildin skal ætlandi flyta í nýtt spennandi umhvørvi í H-bygninginum ætlandi í 2021. Dentur verður lagdur á • Góðkenda útbúgving sum ergoterapeutur • at tú kanst arbeiða sjálvstøðugt • at tú dugir at skipa arbeiðsuppgávurnar í gerandisdegnum • at tú kanst arbeiða sjálvstøðugt • at tú tolir ein fjølbroyttan gerandis við nógvum ymsum uppgávum • at tú hóskar væl til toymið, bæði fakliga og persónliga Harumframt væntað vit, at tú ert broytingarsinnað/ur, framskygd/ur og hevur áhuga og førleika at samstarva við nógvar ymsar fakbólkar. Vit kunnu bjóða • Eitt fakliga avbjóðandi umhvørvi • Fjølbroyttar arbeiðsuppgávur • Kompetentar starvsfelagar • Innanhýsis frálæru og førleikamenning • Eitt av landsins størstu og mest avbjóðandi arbeiðsplássum Nærri fæst at vita um starvið við at venda sær til Álvur Hansen, leiðara á Ergo- og fysioterpideildini, tlf. 211602 ella skriva teldupost til alvha @ ls. fo Lønar- og setanartreytir sambært sáttmála millum Ergoterapeutfelagið og Fíggjarmálaráðið. Umsóknarfreistin er 21. oktober 2019 Vinaliga søk starviðher Upprunaprógv fyri útbúgving og viðmæli skula havast við til møguliga samrøðu. Um viðkomandi sum sett/ur verður, hevur starvast uttan fyri Føroyar og/ella har útbrot av MRSA hevur verið á arbeiðsplássinum síðstu 6 mánaðirnar, skal MRSA skjalváttan vísast innan byrjað verður í starvinum. Á okkara heimasíðu www. ls. fo kanst tú lesa um okkara visión, missión og strategimál, undir leinkjuni "Leys størv". Vinarliga søk starvið umvegis leinkjuna niðanfyri "Søk starvið".